ΓΡΑΠΤΗ ΕΡΩΤΗΣΗ E-0473/03

υποβολή: Erik Meijer (GUE/NGL) προς την Επιτροπή

(20 Φεβρουαρίου 2003)

Θέμα: Ο διαθέσιμος αέρας για τους επιβάτες του Eurostar και άλλων τρένωνψηλών ταχυτήτων όταν διακόπτεται η παροχή ενέργειας εν μέσω της διαδρομής

1. Γνωρίζει η Επιτροπή ότι το απόγευμα της Παρασκευής 7.2.2003 ένας συρμός του Eurostar που κατευθυνόταν από το Λονδίνο προς το Παρίσι λίγο μετά την αναχώρησή σταμάτησε για πέντε ώρες και στη συνέχεια, έξι ώρες μετά την αναχώρηση επέστρεψε στο σταθμό London Waterloo International;

2. Γνωρίζει επίσης ότι κατά τη διάρκεια της στάσης οι επιβάτες όχι μόνο δεν είχαν πρόσβαση σε νερό ή στην τουαλέτα, αλλά ούτε σε καθαρό αέρα με επαρκή περιεκτικότητα σε οξυγόνο για να μπορούν να συνεχίσουν να αναπνέουν κανονικά, με αποτέλεσμα να αναγκαστούν να σπάσουν τα παράθυρα με τα ειδικά σφυράκια που χρησιμοποιούνται σε περίπτωση έκτακτης ανάγκης·

3. Οφείλεται αυτή η έλλειψη διαθέσιμου αέρα στο γεγονός ότι αυτά τα τρένα, σε αντίθεση με προηγούμενους τύπους τρένων, κατασκευάζονται πλήρως αεροστεγή, με αποτέλεσμα η παροχή αέρα όταν οι πόρτες δεν είναι ανοιχτές να εξαρτάται αποκλειστικά από σύστημα εξαερισμού που λειτουργεί μόνο με συνεχή παροχή ηλεκτρικού ρεύματος·

4. Ποιές θα ήταν οι συνέπειες εάν ένα τέτοιο ατύχημα γινόταν κατά τη θερμή θερινή περίοδο, όπου όχι μόνο θα προκαλούταν έλλειψη οξυγόνου, αλλά και θα αυξανόταν αισθητά η θερμοκρασία του αέρα· Μήπως πιθανή συνέπεια θα ήταν πολλά άτομα να χάσουν τις αισθήσεις τους και ορισμένα εξ αυτών ενδεχομένως και να αποβιώσουν·

5. Παρόμοια ατυχήματα ενδέχεται να συμβούν και σε άλλα τρέναψηλών ταχυτήτων, όπως το γαλλικό TGV, το οποίο εξωτερικά διαφέρει από το Eurostar, αλλά εσωτερικά έχει κατασκευαστεί με τα ίδιαλικά, το εφάμιλλο Thalys για τις διεθνείς διαδρομές που διασχίζουν το Βέλγιο, το ισπανικό AVE, το γερμανικό ICE, το ιταλικό ETR.500 και το σουηδικό X-2000;

6. Ποιά μέτρα θα ληφθούν προκειμένου να προστατευτούν στο μέλλον οι επιβάτες από παρόμοια ατυχήματα· Προτίθεστε να επιβάλλετε τη δυνατότητα να μπορούν να ανοίγουν στα τρένα επαρκώς μικρά παράθυρα, όπως ίσχυε άλλοτε σε όλα τα τρένα·

Πηγή: Τηλεοπτικός σταθμός TV 1 Vlaanderen, δελτίο ειδήσεων Journaal Laat, 8.2.2003.

Απάντηση της κας de Palacio εξ ονόματος της Επιτροπής

(1 Απριλίου 2003)

Η ερώτηση που έθεσε το Αξιότιμο Μέλος του Κοινοβουλίου αφορά περιστατικό που συνέβη σε τραίνο Eurostar της γραμμής Λονδίνο — Παρίσι, στις 7 Φεβρουαρίου, ώρα 17:15, για το οποίο η Επιτροπή είναι ενήμερη.

Αυτή τη στιγμή διενεργείται επίσημη κοινή έρευνα στο Eurostar και στο Network Rail, που είναι ο φορέας διαχείρισης τηςποδομής. Σύμφωνα με τις πληροφορίες που έχει στη διάθεσή της η Επιτροπή, η ασυνήθιστα μεγάλη διάρκεια του περιστατικού οφείλεται στη σύμπραξη

σειράς παραγόντων: δυσκολία εντοπισμού της βλάβης λόγω της σπανιότητάς της, δυσκολία επιδιόρθωσής της λόγω της ιδιαιτέρως ατυχούς θέσης του τραίνου και της χρονικής στιγμής (ώρα αιχμής), ανάγκη διακοπής της παροχής ηλεκτρικού ρεύματος. Ο τελευταίος παράγοντας συνεπάγεται τη χρήση των εφεδρικών μπαταριών πουπάρχουν στο τραίνο, όμως οι συγκεκριμένες μπαταρίες έχουν περιορισμένη αυτονομία· αυτό εξηγεί τις δυσκολίες όσον αφορά τον κλιματισμό, τον φωτισμό και την ενημέρωση των επιβατών από τα μεγάφωνα.

Σε επίπεδο κοινοτικού δικαίου, έχει δρομολογηθεί στον σιδηροδρομικό τομέα μια διαδικασία εκπόνησης κοινοτικών τεχνικών κανόνων, στο πλαίσιο των οδηγιών 96/48/ΕΟΚ του Συμβουλίου της 23ης Ιουλίου 1996(1) και 2001/16/ΕΚ του Ευρωπαϊκού Κοινοβουλίου και του Συμβουλίου της 19ης Μαρτίου 2001(2) σχετικά με τη διαλειτουργικότητα του διευρωπαϊκού σιδηροδρομικού συστήματος. Οι εν λόγω οδηγίες θεσπίζουν μια διαδικασία για την έγκριση των τεχνικών προδιαγραφών διαλειτουργικότητας (spcifications techniques d'interoprabilit — STI). Όσον αφορά τις μεγάλες ταχύτητες (οδηγία 96/48/ΕΚ), η πρώτη γενιά STI εγκρίθηκε από την Επιτροπή στις 30 Μαΐου 2002, ενώ στον τομέα του συμβατικού σιδηροδρόμου, οι STI είναιπό εκπόνηση.

Οι STI δεν είναι εξαντλητικές: δεν καλύπτουν παρά τις πτυχές που πρέπει να εναρμονιστούν για τη διευκόλυνση της διασυνοριακής κυκλοφορίας των τραίνων, γνωρίζοντας ότι όσα δεν προσδιορίζονται σε κοινοτικό επίπεδο, προσδιορίζονται από τις αρμόδιες αρχές των κρατών μελών.

Η Επιτροπή λαμβάνειπόψη της τις προτάσεις του Αξιότιμου Μέλους του Κοινοβουλίου όσον αφορά στην προστασία των επιβατών και θα μεριμνήσει να ληφθούνπόψη κατά την επανεξέταση της πρώτης γενιάς STI, η οποία είναι ήδηπό εξέλιξη, καθώς επίσης και κατά τηνποβολή της πρότασής της για τα δικαιώματα των επιβατών, η οποία προγραμματίζεται για το έτος 2003.

(1) ΕΕ L 235 της 17.9.1996.

(2) ΕΕ L 110 της 20.4.2001.